jkorsvik/nowiki_second_scrape_merged huggingface dataset:
Astraeodes areuta

Astraeodes areuta er en dagsommerfugl som tilhører familien Riodinidae.


== Utseende ==
En middelsstor (vingespenn 35-40 millimeter), lys sommerfugl. Forvingen er litt tilspisset. Oversiden er gulaktig med tre lysbrune tverrstriper.


== Levevis ==
Denne temmelig sjeldne arten lever i regnskog mellom 400-1200 meter over havet. Den kommer av og til ned til bakken for å drikke fra sølepytter eller leire.


== Utbredelse ==
Arten er utbredt i Brasil, Bolivia og Peru.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
Astraeodes areuta (Westwood, 1851)


== Kilder ==
Brower, A.V.Z. (2011) Astraeodes på Tree of life [1]
Markku Savela's Lepidoptera and some other life forms: Sjekkliste over artene. Hentet 7.2. 2012
Butterflies of Amazonia – Astraeodes areuta [2]


== Eksterne lenker ==
(en) Astraeodes areuta i Global Biodiversity Information Facility 
(en) Astraeodes areuta hos NCBI
Dianesia carteri

Dianesia carteri er en dagsommerfugl som tilhører familien Riodinidae.


== Utseende ==
En liten, brunlig sommerfugl med oransje og mørkere tverrstriper.
Hver vinge har en uregelmessig øyeflekk (uvanlig hos Riodinidae) ved bakhjørnet, forvingen har et smalt, uregelmessig, hvitt tverrbånd.


== Levevis ==
Arten lever mellom busker og kratt, alltid nær kysten. Som vanlig for Riodinidae sitter den gjerne på undersiden av blader. Larvenes næringsplante er ukjent, men er mest sannsynlig en eller annen strandplante.


== Utbredelse ==
Arten finnes på Cuba og Bahamas og er dermed en av forholdsvis få Riodinidae på de karibiske øyene.


== Systematisk inndeling ==
Fram til 1980 ble arten plassert i slekten Charis.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
Dianesia carteri (Holland, 1902)


== Kilder ==
Brower, A.V.Z. (2011) Dianesia på Tree of life [1]
Harvey, D.J. & Clench, H.K. (1980) Dianesia, a new genus of Riodinidae from the West Indies. Journal of the Lepidopterists' Society 34: 127-132. [2]
Markku Savela's Lepidoptera and some other life forms: Sjekkliste over artene. Hentet 7.2. 2012


== Eksterne lenker ==
(en) Dianesia carteri i Encyclopedia of Life 
(en) Dianesia carteri i Global Biodiversity Information Facility 
(en) Dianesia carteri hos NCBI 
Dianesia – detaljert informasjon på Wikispecies 
Butterflies of America – Dianesia carteri [3]
Echenais thelephus

Echenais thelephus er en dagsommerfugl som tilhører familien Riodinidae.


== Utseende ==
En middelsstor, brun sommerfugl. Oversiden hos hannen er ensfarget mørkbrun bortsett fra den bakerste delen av bakvingen som er lysgul til oransje.
Forvingen kan ha hvite flekker. Hunnen er lysere, gulbrun med brune flekker.


== Utbredelse ==
Arten er utbredt i Brasil og Ecuador.


== Systematisk inndeling ==
Tidligere ble en rekke andre arter også regnet til slekten Echenais.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
Echenais thelephus (Cramer, 1775)


== Kilder ==
Brower, A.V.Z. (2011) Echenais på Tree of life [1]
Markku Savela's Lepidoptera and some other life forms: Sjekkliste over artene. Hentet 7.2. 2012


== Eksterne lenker ==
(en) Echenais thelephus i Global Biodiversity Information Facility 
(en) Echenais thelephus hos NCBI 
(en) Kategori:Echenais thelephus – bilder, video eller lyd på Wikimedia Commons 
Echenais thelephus – detaljert informasjon på Wikispecies 
Parque Nacional Sangay - Echenais thelephus [2]
Katrine Dreier Andresen

Katrine Dreier Andresen (født 3. juni 1989 i Stathelle) er en norsk kvinnelig fotballspiller. Andresen har spilt mesteparten av sin unge karrier for Trondheimsklubben Kattem, men meldte overgang til Røa den 9. august 2010.
Katrine Andresen begynte sin fotballkarriere ved Stathelle. Etter hvert gikk hun derfra til Bamble, der som hun kombinerte med toppidrettsgymnas i Skien. Andresen markerte seg også på treninger for aldersbestemte landslag. Året etter debuterte hun på aldersbestemte landslag med en J17-kamp mot Danmark. Andresen scoret på straffe i straffesparkkonkurransen. Det ble etter hvert klart at hun var for god for fylket som aldri har hatt et lag i den øverste divisjonen for kvinner.Andresens nye arbeidgiver ble Kattem Idrettslag. Andresen hadde spilt mot dem i 2006, da Kattem rykket opp og Bamble ned. Som Kattem-spiller gikk hun rett inn som venstre indreløper for laget. I debutkampen ble hun til og med kåret til banens beste spiller. Imidlertid ble sesongen oppstykket delvis på grunn av en kneskade. 2008-sesongen var imidlertid en langt større suksess hva gjaldt Andresen. Etter å ha scoret to mål i første seriekamp mot Larvik, var hun en stakket stund toppscorer i Toppserien. Hun var frisk i hele sesongen, og spilte så godt at hun ble utnevnt til årets komet i en sesong som ellers besto av en kamp for å overleve. Andresens glimrende 2008-sesong ble etterfulgt av skader i oppkjøring til 2009-sesongen, da det kom fram at hun hadde overbelastning i setemuskelen. 2009-sesongen ble dermed for Andresens del i stor grad amputert på grunn av de mange skadeavbruddene.
Hun kom godt tilbake til påfølgende sesong, men lyktes ikke i å holde Kattem unna nedrykksstriden. Allerede tidlig i 2010-sesongen var hun klar over at hun skulle flytte over til Røa, men det var ikke snakk om å gjøre det før sesongslutt. Imidlertid skiftet hun mening, og meldte seg klar for Røa den 9. august.Dreier Andresens opphold i Røa startet bra, hun debuterte borte mot Amazon Grimstad med et to minutters innhopp. Hun debuterte fra start allerede kampen etter borte mot Fløya den 29. august, og scoret Røas første mål. Andresen ble prøvd både på midtbanen og i angrep. 2011-sesongen ble imidlertid ikke like god for Dreier Andresen, som spilte relativt beskjedne 7 kamper. Etter sesongslutt valgte Katrine Dreier Andresen å flytte på seg, og hun ble Kolbotn-spiller i januar 2012.Andresen har også spilt på futsalaget Formennj United.


== Referanser ==
132 luftving

132 luftving er Luftforsvarets operative avdeling ved Ørland flystasjon og Luftforsvarsbase Bodø med Stasjonsgruppe Bodø (Bodø hovedflystasjon ble lagt ned 1. august 2016). 
Luftvingen utgjør et samlet kampflymiljø for Luftforsvarets tre jagerflyskvadroner.
Oberst Martin Thu Tesli er sjef for 132 luftving.


== Underliggende avdelinger ==
Luftvingstab ved Ørland flystasjon, med Stasjonsgruppe Bodø
331 skvadron (ved Luftforsvarets base Bodø)
332 skvadron
Vedlikeholdsgruppen Ørland
Vedlikeholdsskvadronen Bodø
Luftvernbataljonen (NASAMS III)
Baseforsvarsskvadron
High Readiness Force Fly Away Security Team
Basegruppen Ørland
Logbase Luft
TTT-skvadron (testing, trening og taktikk) (etablert ved Ørland flystasjon sommeren 2017 som første F-35  skvadron) 


== Bakgrunn ==
Betegnelsen 132 luftving har røtter tilbake til andre verdenskrig. 19. juni 1942 kom 332 (Norwegian) Squadron til North Weald, der 331 (Norwegian) Squadron allerede hadde vært stasjonert noen uker. De to norske skvadronene ble slått sammen med 121 (Eagle) Squadron og 222 Squadron i North Weald Wing. 
I forbindelse med de alliertes invasjonsforberedelser, ble luftvingen 1. november 1943 omorganisert og omdøpt 132 (Norwegian) Airfield. Wingen var fra da av del av RAFs 84 Group, 2. Tactical Air Force (2TAF). I luftvingen inngikk også 66 Squadron. RAF gikk i mai 1944 vekk fra betegnelsen Airfield som betegnelse på luftvinger, og 132 fikk derved betegnelsen 132 (Norwegian) Wing. Samtidig ble den tilført ytterligere skvadroner, 127 Squadron og nederlandske 322 (NE) Squadron. 


=== Sjefer ===
Sjefer i løpet av andre verdenskrig:North Weald Wing:

Sjef: Douglas MorrisWing Commander Flying:
Francis D. S. Scott-Malden (4. mai-2. september 1942)
Wilfrid Duncan Smith (2. september-7. desember 1942)
Patrick Jameson (7. desember 1942-14. mai 1943)
Helge Mehre (14. mai-1. august 1943)132 Airfield/Wing:

Sjef: Helge MehreWingco Flying:
Kaj Birksted (1. august 1943-11. mars 1944)
Rolf Arne Berg (11. mars 1944-3. februar 1945)
John Ryg (3. februar 1945-til krigen var avsluttet)


== Oppløsning og gjenopprettelse ==
Vingen ble oppløst på Kjevik 25. november 1945. I alt hadde 537 mann tjenestegjort ved vingen i løpet av krigen.Først i 2002 gjenoppsto begrepet luftving i Luftforsvaret, da i forbindelse med en omorganisering av våpengrenen.


== Litteratur ==
Helge Mehre: Flyvåpnene i den 2. verdenskrig (1986)
Vera Henriksen: Luftforsvarets historie bind to – Fem år i utlegd (Aschehoug, 1996). ISBN 82-03-22070-3


== Referanser ==
Anna Marie Jarvis

Anna Marie Jarvis (født 1. mai 1864, død 24. november 1948) var en amerikansk kvinne, kjent for å etablere Morsdagen.
Anna Marie Jarvis ble født i den lille tettstedet Webster i delstaten Vest-Virginia i USA, hun var datter av Ann Maria Reeves Jarvis. Familien flyttet til Grafton, også i Vest-Virginia mens hun fremdeles var barn, og hun fullførte det som nå er Mary Baldwin College i 1883.
Annas mor hadde opprettet morsdag arbeidsklubber i fem byer (Mothers' Day Work Clubs) for å forbedre sanitære forhold og under den amerikanske borgerkrigen hjalp disse klubbene sårede soldater fra begge sider.
Den 12. mai 1907, to år etter hennes mors død holdt Anna Marie Jarvis en minnestund over henne og begynte å arbeide for at morsdagen skulle bli en offisiell dag, noe hun lyktes med i 1914. 


== Referanser ==


== Litteratur ==
Kendall, Norman F. Mothers Day, A History of its Founding and its Founder, (1937)
Wolfe, Howard H. Mothers Day and the Mothers Day Church, (1962)


== Eksterne lenker ==
«Battling the Mother's Day monster» Om morsdagens historie (engelsk)
Galileo Regio

Galileo Regio er en stor, mørk overflateformasjon på Jupiter-månen Ganymedes.
I motsetning til det første inntrykket er Galileo Regio ikke et nedslagskrater, men en region med mørkt materiale fra antikken som har blitt brutt i stykker av tektonikk og som nå er omgitt av yngre, lysere materialer som har strømmet opp fra Ganymedes' indre. Området antas å være ca. 4 milliarder år gammelt og er kraterbelagt.
Galileo Regio grenser i sør til Uruk Sulcus-regionen som ligger mellom den og Marius Regio. Innenfor selve Galileo Regio ligger Memphis Facula.


== Kilder ==
Harland, D. M.; Jupiter Odyssey, Springer Praxis (2000), p. 141
Uruk Sulcus

Uruk Sulcus er en lys region av riflet terreng ved siden av Galileo Regio på Jupiters måne Ganymedes. Det antas at regionen er yngre enn det mørkere materialet ellers på månen.
Erik Per Sullivan

Erik Per Sullivan (født 12. juli 1991 i Worcester i Massachusetts) er en amerikansk skuespiller kjent for sin rolle som Dewey, den yngre broren til mellomste barnet Malcolm, i serien Malcolm in the Middle, som var på lufta i USA i seks år. 
Hans far, Fred Sullivan, eier en meksikansk restaurant i Milford i Massachusetts kalt The Alamo. Hans mor ble født i Sverige, og ble naturalisert amerikansk statsborger i 2007. Sullivan snakker flytende svensk, og hans familie besøker Sverige nesten hvert år. I ung alder begynte Sullivan å spille piano og saksofon. I en alder av 7 år hadde han et svart belte i taekwondo. Sullivan studerte ved Mount Saint Charles Academy på Rhode Island før han ble overført til Phillips Exeter Academy. I 2009 begynte han studere ved University of Southern California. Sullivan hadde hovedpersonen i skrekkfilmen Wendigo fra 2001, og året etter spilte han i filmen Unfaithful. Han spilte et foreldreløst barn som led av svake lunger i filmen The Cider House Rules. 


== Eksterne lenker ==
(en) Erik Per Sullivan på Internet Movie Database 
(sv) Erik Per Sullivan i Svensk Filmdatabas 
(da) Erik Per Sullivan på Filmdatabasen 
(da) Erik Per Sullivan på Scope 
(fr) Erik Per Sullivan på Allociné 
(en) Erik Per Sullivan på AllMovie 
(en) Erik Per Sullivan hos Rotten Tomatoes 
(en) Erik Per Sullivan hos The Movie Database
Woody Austin

Albert Woody Austin II (født 27. januar 1964 i Tampa i Florida) er en amerikansk profesjonell golfspiller på PGA-touren.
Etter universitetsgolf ved University of Miami ble Austin profesjonell i 1986, men først i 1995 ble han kvalifisert for PGA-touren ved å vinne kvalifiseringsskolen høsten 1994. Allerede i sin første sesong på touren vant han Buick Open, og ved sesongslutt ble han kåret til Årets nykommer (Rookie of the year) av PGA. 
Hans beste plassering i en major-turnering er en andreplass i PGA Championship i 2007, to slag bak Tiger Woods. 
I 2007 var han uttatt på USAs lag i Presidents Cup. 


== Meritter ==


=== Seire på PGA-touren ===
2007 Stanford St. Jude Championship
2004 Buick Championship
1995 Buick Open


== Lagturneringer ==
Presidents Cup: 2007


== Eksterne lenker ==
(en) Woody Austin – PGA-touren 
(en) Woody Austin – Verdensrankingen
Bröhan-Museum

Bröhan-Museum Berlin (Bröhanmuseet) er Berlins delstatsmuseum for jugendstil, art déco og funksjonalisme (1889–1939). Museet befinner seg fra 1983 i en senklassisistisk infanterikaserne overfor Charlottenburgslottet Berliner Schloßstraße i ortsteilen Charlottenburg. Det deler seg i to hovedområder: kunsthåndverk og bildende kunst.
En rekke viktige kunstverk fra den dekorative kunsts og likedan møbeldesignens historie er representert, heriblant verker av Friedrich Adler, Peter Behrens, Emile Gallé, Josef Hoffmann, Georg Jensen, Archibald Knox, Bruno Paul, og Henry van de Velde.
Maleriavdelingen er konsentrert om Berlin-secesjonen, og omfatter verker av Hans Baluschek, Walter Leistikow, Lesser Ury og Karl Hagemeister.
Museets grunnlegger Karl H. Bröhan (1921–2000) ga sin samling til Berlin i 1981. Da hadde den allerede vært utstilt i Dahlem fra 1973.


== Eksterne lenker ==
(de) Offisielt nettsted 
(en) Bröhan-Museum – kategori av bilder, video eller lyd på Commons
Før bombene falt

Før bombene falt er en norsk dokumentarfilm fra 1999. 
I 1999 møttes en gruppe serbiske og albanske ungdommer fra Kosovo i regi av Nansenskolen for å diskutere mulige løsninger på den fastlåste konflikten mellom folkegruppene. Regissør Jon Haukeland fulgte møtet, som fant sted på nøytral grunn i Montenegro. To uker senere innledet NATO bombeangrepet på Milosevic' regime, og en fredelig løsning ble umulig.
Filmen ble vist på NRK, SVT, DR og den serbiske tv-kanalen RTS
Grafton (Vest-Virginia)

Grafton er en by i Vest-Virginia og er administrasjonssenter i Taylor County, USA. Folketallet utgjorde 5,489 ved folketellingen i 2000. Byen er idag kanskje best kjent for Anna Jarvis, som innstiftet morsdagen i mai 1908. Byen var også et av de aller første stedene i USA som markerte Memorial Day.
Byen Grafton ble grunnlagt i 1856. Det er antatt at byen er navngitt etter John Grafton, en sivilingeniør fra byggingen av The Baltimore and Ohio Railroad.
Grafton ligger ved Tygart Valley River. Tygart Lake State Park er en av traktens større turistattraksjoner, ikke minst på grunn av seks angivelige observasjoner av Bigfoot.
I områdene nær Grafton forekom de første trefningene på nordøstflanken i den amerikanske borgerkrigen i 1861. Generalmajor George B. McClellan hadde sitt hovedkvarter ved Grafton, og ledet derfra sine styrker to mil sydover langs elven til Philippi for å angripe de konfødererte styrkene, ledet av oberst George A. Porterfield. Trefningen den 3. juni 1861 er kjent som slaget ved Philippi Races.


== Galleri ==

		
		
		


== Eksterne lenker ==
(en) Offisielt nettsted 
(en) Grafton, West Virginia – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
City of Grafton, West Virginia
International Mother's Day Shrine Arkivert 2. desember 2018 hos Wayback Machine.
Anna Jarvis Birthplace Museum
Tygart Lake State Park (nettside på engelsk)
USS «Aaron Ward» (DD-483)

USS «Aaron Ward» (DD-483) var en destroyer av Gleaves-klassen. Det ble bygget ved Federal Shipbuilding & Dry Dock Co i New Jersey i 1942. Dette var det andre av tre skip med samme navn.
USS «Aaron Ward» tjenestegjorde i slaget om Guadalcanal, og i innledningen til sjøslaget om Guadalcanal. Natten mellom 12. og 13. november 1942 ble det truffet av 9 granater. Alle treffene var over vannlinjen og den holdt seg flytende. Under beskytning fra det japanske slagskipet «Hiei» ble hun tauet inn til havnen i Tulagi.
Etter å ha vært inne til reparasjon i Pearl Harbor, sluttet USS «Aaron Ward» seg til resten av flåten rett forut for japanernes evakuering fra Guadalcanal
Om morgenen den 7. april 1943 kom det en advarsel om et massivt japansk luftangrep. USS «Aaron Ward» kom seg ut i relativt åpent farvann ved Ironbottom Sound. Der ble hun angrepet og truffet av japanske stupbombere. Maskinrommet ble oversvømmet,og under tauing sank skipet nær kysten av Tulagi.


== Referanser ==
Nationales Olympisches Komitee für Deutschland

Nationales Olympisches Komitee für Deutschland (NOK) var tidligere Tysklands nasjonale olympiske komité og hadde sitt sete i Frankfurt am Main. Stiftingen skjedde i 1949.
Den 20. mai 2006 slo de seg sammen med Deutscher Sportbund og ble den nye organisasjonen Deutscher Olympischer Sportbund (DOSB) og komitéen ble dermed oppløst.
Deutscher Olympischer Sportbund

Deutscher Olympischer Sportbund (DOSB) er et idrettsforbund som ble grunnlagt 20. mai 2006 gjennom sammenslåingen av Deutscher Sportbund og Nationales Olympisches Komitee für Deutschland (NOK). DOSB er Tysklands olympiske komité.


== Eksterne lenker ==
(de) Offisielt nettsted 
(en) Deutscher Olympischer Sportbund – kategori av bilder, video eller lyd på Commons
Craig Brown

James Craig Brown (født 1. juli 1940 i Hamilton i South Lanarkshire) er en skotsk fotballtrener og tidligere fotballspiller. Han er trener for Aberdeen FC i Scottish Premier League.
Brown har tidligere vært manager for Motherwell FC, Preston North End FC og Clyde FC. Han var også manager for Skottlands herrelandslag i årene 1993 til 2001, som er den lengste perioden for en skotsk landslagsmanager. Under Brown kvalifiserte Skottland seg til både fotball-EM 1996 i England og fotball-VM 1998 i Frankrike.
Han ble i 1999 tildelt Kommandør av Order of the British Empire for sine tjenester innen fotball.Han er blitt utnevnt til månedens trener i januar 2010, februar 2010 (for Motherwell FC) og januar 2012 (for Aberdeen FC).


== Referanser ==


== Eksterne lenker ==
(en) Craig Brown – Transfermarkt 
(en) Craig Brown – Transfermarkt (manager) 
(en) Craig Brown – Soccerbase.com (manager) 
(en) Craig Brown – FootballDatabase.eu 
Craig Brown karriere-statistikk
Ulvar i lammeflokken

Ulvar i lammeflokken er en faglitterær bok hvor forfatteren Gro Skartveit forteller sin egen og fem andre kvinners opplevelse om overgrep av kristne ledere. Skartveit debatterer i boken tiltak for å begrense utbredelsen av slike overgrep.
Melvin Van Peebles

Melvin «Block» Van Peebles (født 21. august 1932 i Chicago i Illinois) er en amerikansk skuespiller, regissør, manusforfatter, dramatiker, forfatter og komponist.
Melvin er mest kjent for å ha laget den kritikerroste filmen, Sweet Sweetback's Baadasssss Song, som fikk frem en ny era av afroamerikanske fokuserte filmer. Han er far til skuespiller og regissør Mario Van Peebles.


== Referanser ==


== Eksterne lenker ==
(en) Offisielt nettsted 
(en) Melvin Van Peebles – kategori av bilder, video eller lyd på Commons 
(en) Melvin Van Peebles på Internet Movie Database 
(sv) Melvin Van Peebles i Svensk Filmdatabas 
(fr) Melvin Van Peebles på Allociné 
(en) Melvin Van Peebles på AllMovie 
(en) Melvin Van Peebles hos The Movie Database 
(en) Melvin Van Peebles hos Internet Broadway Database 
(en) Melvin Van Peebles på Discogs 
(en) Melvin Van Peebles på Discogs 
(en) Melvin Van Peebles på MusicBrainz 
(en) Melvin Van Peebles på MusicBrainz 
(en) Melvin Van Peebles på Songkick 
(en) Melvin Van Peebles på AllMusic
Pikene fra Rochefort

Pikene fra Rochefort (fransk originaltittel: Les Demoiselles de Rochefort) er en fransk filmmusikal fra 1967 skrevet og regissert av Jacques Demy. Musikken er av Michel Legrand og koreografien av Norman Maen. Tittelrollene spilles av søstrene Catherine Deneuve og Françoise Dorléac. Ellers spiller blant andre Jacques Perrin, Michel Piccoli, Danielle Darrieux, George Chakiris, Grover Dale og Gene Kelly. 


== Om filmen ==
Pikene fra Rochefort er en underholdende, lystig, fargeglad og sukkersøt danse- og syngefilm. Den er den tredje i en uformell «romantisk trilogi» av Demy-filmer med flere av de samme skuespillerne, rollefigurene og stiltrekkene. Filmen kommer etter Lola, piken fra kaiene (1961) og Paraplyene i Cherbourg (1964). Den ble som forgjengeren en stor suksess i Frankrike. 


=== Handling ===
Pikene fra Rochefort handler om de vakre tvillingsøstrene Delphine (spilt av Catherine Deneuve) og Solange (Françoise Dorléac) som lengter vekk fra den lille havnebyen Rochefort der de gir danseundervisning. Da et dansekompani ankommer for å opptre på torget, blir livet forandret for mange i byen.

		


=== Musikk ===
Filmmusikken er komponert av Michel Legrand, som har skrevet musikk til en mengde filmer, mens tekstene er skrevet av manusforfatter og regissør Jacques Demy selv. 
Som i Paraplyene i Cherbourg ligger musikksporet med tilbakevendende hovedtema under hele handlingen til forskjell fra musikaler der selvstendige musikknumre står atskilt fra dialogen og hverandre. De mest berømte sangene fra Pikene fra Rochefort ble den energiske Chanson des Jumelles og Chanson de Maxence (You Must Believe in Spring), selv om musikken ikke ble like stor internasjonalt som den fra Paraplyene i Cherbourg.


== Rolleliste ==


== Eksterne lenker ==
(en) Pikene fra Rochefort på Internet Movie Database 
(sv) Pikene fra Rochefort i Svensk Filmdatabas 
(da) Pikene fra Rochefort i Danmark Nationale Filminstitut 
(fr) Pikene fra Rochefort på Allociné 
(nl) Pikene fra Rochefort på MovieMeter 
(en) Pikene fra Rochefort på AllMovie 
(en) Pikene fra Rochefort på Turner Classic Movies 
(en) Pikene fra Rochefort på Rotten Tomatoes
USS «Aaron Ward» (DD-132)

USS «Aaron Ward» (DD-132) var det første skipet som ble oppkalt etter kontreadmiral Aaron Ward. Hun var en Wickes-klasse destroyer i tjeneste for United States Navy. I 1940 ble hun overført til Royal Navy og omdøpt HMS «Castleton».


== Referanser ==
Simon West

Simon West (født 1961) er en britisk filmregissør. Karrieren som filmregissør startet da han regisserte Con Air i 1997.


== Filmografi ==
The Expendables 2 (2012)
Mariah Mundi: The Midas Box (2012)
Stolen (2012)
The Mechanic (2011)
When a Stranger Calls (2006)
Keen Eddie  (2003)
Black Hawk Down (2001)
Lara Croft: Tomb Raider (2001)
The General's Daughter (1999)
Con Air (1997)


== Referanser ==


== Eksterne lenker ==
(en) Simon West på Internet Movie Database 
(sv) Simon West i Svensk Filmdatabas 
(da) Simon West på Filmdatabasen 
(da) Simon West på Scope 
(fr) Simon West på Allociné 
(en) Simon West på AllMovie 
(en) Simon West hos The Movie Database
Sint-Agatha-Berchem

Sint-Agatha-Berchem (fransk: Berchem-Sainte-Agathe) er en av de nitten tospråklige kommunene som ligger i Hovedstadsregionen Brussel, i Belgia.

Kommunen er blant annet kjent som stedet for Cité Moderne; et boligprosjekt fra 1922-1925 tegnet av den belgiske arkitekten Victor Bourgeois.


== Kjente personer fra Sint-Agatha-Berchem ==
Jean-Claude van Damme, skuespiller


== Referanser ==


== Eksterne lenker ==
(fr) Offisielt nettsted 
(nl) Offisielt nettsted 
(en) Berchem-Sainte-Agathe – kategori av bilder, video eller lyd på Commons